Diari Oficial de la Generalitat Valenciana


Sumari del DOGV 9458, del 27-10-2022 (2022/9882)

CORRECCIÓ d'errades de la Resolució de 6 d'octubre de 2022, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2023, subvencions del Programa per a la promoció de la investigació científica, el desenvolupament tecnològic i la innovació en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9458

Data del DOGV
:   27-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9882


Data del document
:   25-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Correcció d'errades

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

CORRECCIÓ d'errades de la Resolució de 6 d'octubre de 2022, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2023, subvencions del Programa per a la promoció de la investigació científica, el desenvolupament tecnològic i la innovació en la Comunitat Valenciana. [2022/9882]  
  
Advertides errades en la Resolució de 6 d'octubre de 2022, abans citada, publicada en el Diari Oficial de la Generalitat Valenciana de 14 d'octubre de 2022, número 9449, escau realitzar la corresponent rectificació.  
  
En l'apartat seté, en la versió en valencià  
On diu:  
«Seté. Obligacions de transparència per a les entitats privades que reben subvencions a l'empara de la convocatòria»;  
Ha de dir:  
«Seté. Obligacions de transparència per a les entitats públiques, privades i persones físiques que reben subvencions a l'empara de la convocatòria».  
  
  
En l'annex I, Subvencions per a la contractació de personal investigador predoctoral (ACIF). Quart. Criteris de valoració de les sol·licituds, en la versió en valencià  
On diu:  
«b) Avaluació del currículum de la persona sol·licitant (20 %): altres títols universitaris oficials, estades en altres centres universitaris, coneixements acreditats d'idiomes, premi extraordinari fi de carrera o de fi de màster o altres premis obtinguts en convocatòries competitives, altres mèrits d'experiència docent universitària o d'activitat investigadora (publicacions, participació en congressos, cursos i esdeveniments de difusió científica), participació en projectes d'investigació mitjançant beca o contracte associada a projectes»;  
Ha de dir:  
«b) Avaluació del currículum de la persona sol·licitant (20 %): altres títols universitaris oficials, estades en altres centres universitaris, coneixements acreditats (hauran de constar els cursos o títols que posseeixen) d'idiomes, premi extraordinari fi de carrera o de fi de màster o altres premis obtinguts en convocatòries competitives, altres mèrits d'experiència docent universitària o d'activitat investigadora (publicacions, participació en congressos, cursos i esdeveniments de difusió científica), participació en projectes d'investigació mitjançant beca o contracte associada a projectes».  
  
  
En l'annex II, Subvencions per a estades de contractats predoctorals en centres d'investigació fora de la Comunitat Valenciana (BEFPI). Segon. Requisits de les persones sol·licitants.  
On diu:  
«Podran ser sol·licitants totes aquelles persones que, en finalitzar el termini de presentació de sol·licituds, reunisquen la totalitat dels següents requisits:  
1. Ser personal investigador predoctoral amb un contracte finançat amb càrrec a una subvenció per a la realització d'una tesi doctoral de les previstes en aquesta convocatòria»;  
Ha de dir:  
«Podran ser sol·licitants totes aquelles persones que, en finalitzar el termini de presentació de sol·licituds, reunisquen la totalitat dels següents requisits:  
1. Ser personal investigador predoctoral amb un contracte finançat amb càrrec a una subvenció per a la realització d'una tesi doctoral de les previstes en aquesta convocatòria o de les previstes en el Programa per al suport a persones investigadores amb talent-Pla GenT i que no incorpore com a concepte subvencionable la realització d'estades».  
  
En l'annex II, Subvencions per a estades de contractats predoctorals en centres d'investigació fora de la Comunitat Valenciana (BEFPI). Quart. Criteris de valoració, a), en la versió en valencià.  
  
On diu:  
«2. Fins a 15 punts: títols universitaris oficials, estades en altres centres universitaris, coneixements acreditats d'idiomes, premis extraordinaris fi de carrera o màster i altres premis obtinguts en convocatòries competitives»;  
Ha de dir:  
«2. Fins a 15 punts: títols universitaris oficials, estades en altres centres universitaris, coneixements acreditats (hauran de constar els cursos o títols que posseeixen) d'idiomes, premis extraordinaris fi de carrera o màster i altres premis obtinguts en convocatòries competitives».  
  
  
En l'annex IV, Subvencions per a la contractació de personal investigador en fase postdoctoral. (APOSTD). Tercer. Sol·licituds i documentació, 2, en la versió en valencià  
On diu:  
«h) Conformitat de la persona investigadora principal a la sol·licitud i a la memòria presentades»;  
Ha de dir:  
«h) Conformitat a la sol·licitud i a la memòria presentades per la persona candidata a l'ajuda per part de la persona investigadora principal de la Comunitat Valenciana que la proposa».  
  
  
En l'annex IX, Subvencions a grups d'investigació emergents (GE). Primer. Objecte i característiques de la subvenció, 6, en la versió en valencià  
On diu:  
«g) Despeses d'organització de congressos, jornades i activitats cientificotècniques en l'àmbit de la Comunitat Valenciana, incloent la totalitat de les despeses de la jornada: viatges, manutenció, allotjament i impartició de conferències o ponències dels investigadors convidats, i totes les altres despeses subvencionables per aquest apartat que seran les mateixes que les regulades en l'annex XIII d'aquesta resolució, relatiu a l'organització de jornades i congressos, així com la forma de justificació»;  
Ha de dir:  
«g) Despeses d'organització de congressos, jornades i activitats cientificotècniques en l'àmbit de la Comunitat Valenciana, incloent la totalitat de les despeses de la jornada: viatges, manutenció, allotjament i impartició de conferències o ponències dels investigadors doctors convidats, i totes les altres despeses subvencionables per aquest apartat que seran les mateixes que les regulades en l'annex XIII d'aquesta resolució, relatiu a l'organització de jornades i congressos, així com la forma de justificació.»  
  
  
En l'annex IX, Subvencions a grups d'investigació emergents (GE). Tercer. Sol·licituds i documentació, en la versió en castellà  
On diu:  
«1. El plazo de presentación de solicitudes será del 17 de octubre al 31 de noviembre de 2022 y se presentarán en los términos indicados en el apartado cuarto de aquesta resolución»;  
Ha de dir:  
«1. El plazo de presentación de solicitudes será del 17 al 31 de octubre de 2022 y se presentarán en los términos indicados en el apartado cuarto de aquesta resolución».  
  
  
En l'annex XI, Subvencions Programa Prometeu per a grups d'investigació d'excel·lència (PROMETEU), Primer. Objecte i característiques de la subvenció 7.c, en la versió en valencià  
On diu:  
«c) Costos indirectes. Despeses de funcionament de les entitats beneficiàries necessàries per al desenvolupament del projecte fins a un màxim del 21 % de l'import de la subvenció concedida per a cada anualitat»;  
  
Ha de dir:  
«c) Costos indirectes. Despeses de funcionament de les entitats beneficiàries fins a un màxim del 21 % de l'import de la subvenció concedida per a cada anualitat».  
  
Alacant, 25 d'octubre de 2022.- La consellera d'Innovació, Universitats, Ciència i Societat Digital: Josefina Bueno Alonso.